Laugardaginn 10. nóvember 2001 var Lágafellsskóli í Mosfellsbæ vígður . Bæjaryfirvöld í Mosfellsbæ og Íslenskir aðalverktakar ( ÍAV ) skrifuðu undir verksamning í lok júní 2000 . Skólinn er um 5000 fm að gólffleti byggður í boga með 400 metra radius . Arkitektar skólans eru Jón Þór Þorvaldsson og Baldur Ó. Svavarsson hjá Úti og Inni . Byggingin er glæsilega hönnuð klædd að utan með harðvið og álklæðningu . Opið rými er í skólanum sem ætlað er að skapa skemmtilega torgstemmingu . Í skólanum , sem verður einsetinn , verða rúmlega 300 börn fyrsta árið í 1. - 6. bekk . Áætlað er að árið 2006 verði í skólanum um 500 nemendur í 1. - 10. bekk . Lögð er áhersla á að koma til móts við nútíma kröfur um aðbúnað af öllu tagi . Allir nemendur fá sitt borð og sinn stól sem stillt eru með aðstoð iðjuþjálfa eftir hæð hvers og eins . Boðið verður upp á heitan og kaldan mat í mötuneyti skólans . Í skólanum fer fram tilraun í stjórnun með sérstakri undanþágu frá grunnskólalögum . Tilraunin felst í því að áhersla verður lögð á stamstarf og eru þrír skólastjórar við stjórnvölin en ekki eru neinir aðstoðarskólastjórar né deildarstjórar . Ráðgjöf og aðstoð verður veitt af Rannsóknarstofnun Kennaraháskóla Íslands undir handleiðslu prófessors Allyson MacDonald . Skólastjórar verða Birgir Einarsson , en hann hefur meistaragráðu í uppeldis - og kennslufræðum auk mikillar reynslu við kennslu , Sigríður Johnsen , en hún var síðast aðstoðarskólastjóri Varmárskóla í Mosfellsbæ og Jóhanna Magnúsdóttir , sem var útibússtjóri Varmárskóla við Lækjarhlíð . Mjög vel hefur gengið að ráða kennara og er búið að ráða faglærða kennara í nánast allar stöður .